SET รีบาวด์! ปิดบวก 6 จุด รับปัจจัยตปท.หนุนช่วงสั้น แนะจับตาดุลการค้า-GDPสหรัฐฯ
SET รีบาวด์! ปิดบวก 6 จุด รับปัจจัยตปท.หนุนช่วงสั้น แนะจับตาดุลการค้า-GDPสหรัฐฯ โดยดัชนีปิดตลาดวันนี้ ที่ระดับ 1,632.32 จุด บวก 6.41 จุด หรือ 0.39% มูลค่าการซื้อขาย 3.82 หมื่นล้านบาท
26 มี.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,632.32 จุด บวก 6.41 จุด หรือ 0.39% มูลค่าการซื้อขาย 3.82 หมื่นล้านบาท
10 หุ้นกดดัชนีวันนี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยในช่วงบ่ายนี้มีการดีดตัวกลับขึ้นมาได้เป็นไปในทิศทางเดียวกับตลาดหุ้นในภูมิภาคเอเชียที่ส่วนใหญ่จะอยู่ในแดนบวกหลังจากที่เมื่อวานนี้ได้ปรับตัวลงแรง หลังจากที่ส่วนต่างอัตราผลตอบแทนพันธบัตรสหรัฐฯระหว่างอายุ 10 ปี และ 2 ปี มีการขยายตัวขึ้น
ส่วนบ้านเราวอลุ่มเทรดยังไม่มาก เนื่องจากนักลงทุนต้องการรอดูการจับขั้วของพรรคการเมืองในการจัดตั้งรัฐบาลก่อน ซึ่งตอนนี้ตัวแปรอยู่ที่พรรคภูมิใจไทย ซึ่งตลาดฯรอดูว่าจะไปจัดตั้งรัฐบาลร่วมกับพรรคแกนนำใดระหว่างพรรคพลังประชารัฐ และพรรคเพื่อไทย
สำหรับแนวโน้มการลงทุนในวันพรุ่งนี้ (27 มี.ค.) นายศราวุธ กล่าวว่า ตลาดฯคงจะแกว่งแคบในช่วงของการรอดูการจัดตั้งรัฐบาล พร้อมให้กรอบการแกว่งไว้ที่ 1,620-1,635 จุด
ทั้งนี้ ให้ติดตามดุลการค้างวดเดือนม.ค.ของสหรัฐฯ ที่จะออกมาในวันที่ 27 มี.ค. และติดตามผลิตภัณฑ์มวลรวมภายในประเทศ (GDP) งวดไตรมาส 4/61 ของสหรัฐฯ ที่จะออกมาในวันที่ 28 มี.ค.นี้
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
CPALL มูลค่าการซื้อขาย 2,319.41 ล้านบาท ปิดที่ 74 บาท ราคาไม่เปลี่ยนแปลง
PTT มูลค่าการซื้อขาย 2,309.84 ล้านบาท ปิดที่ 48 บาท เพิ่มขึ้น 0.25 บาท
STEC มูลค่าการซื้อขาย 1,660.21 ล้านบาท ปิดที่ 23.80 บาท เพิ่มขึ้น 0.10 บาท
BDMS มูลค่าการซื้อขาย 1,557.87 ล้านบาท ปิดที่ 24.60 บาท เพิ่มขึ้น 0.40 บาท
AOT มูลค่าการซื้อขาย 1,236.08 ล้านบาท ปิดที่ 67.75 บาท ราคาไม่เปลี่ยนแปลง
 
ตลาดหุ้นเอเชีย
